Diari Oficial de la Generalitat Valenciana


Sumari del DOGV 7630, del 06-10-2015 (2015/8103)

RESOLUCIÓ de 25 de setembre de 2015, del secretari autonòmic de Justícia, Administració Pública, Reformes Democràtiques i Llibertats Públiques, sobre delegació de l'exercici de competències relatives a les fundacions de la Comunitat Valenciana respecte de les quals concórrega causa d'abstenció.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7630

Data del DOGV
:   06-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8103


Data del document
:   25-09-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 25 de setembre de 2015, del secretari autonòmic de Justícia, Administració Pública, Reformes Democràtiques i Llibertats Públiques, sobre delegació de l'exercici de competències relatives a les fundacions de la Comunitat Valenciana respecte de les quals concórrega causa d'abstenció. [2015/8103]  
El Decret 7/2015, de 29 de juny, del president de la Generalitat, atribueix a aquesta conselleria les competències en matèria de justícia i de fundacions; i els articles 19 i 20 del Decret 103/2015, de 7 de juliol, del Consell, fan recaure l'exercici d'ambdues, ajuda a les víctimes del delicte i fundacions, en la Secretaria Autonòmica de Justícia, Administració Pública, Reformes Democràtiques i Llibertats Públiques i en la Direcció General de Justícia, excepte aquelles funcions que han de quedar reservades a la consellera per prescripció normativa.  
Per la seua banda, el Decret 68/2011, de 27 de maig, del Consell, pel qual s'aprova el Reglament de fundacions de la Comunitat Valenciana, adscriu el Registre de Fundacions de la Comunitat Valenciana al titular de la secretaria autonòmica competent en matèria de fundacions, i li atribueix la inscripció dels actes que hagen de ser-ne en el Registre de Fundacions de la Comunitat, i es precisa, per a això, que dicte una resolució motivada.  
La Fundació de la Comunitat Valenciana per a l'Atenció a les Víctimes del Delicte pertany al sector públic de la Generalitat, el seu Patronat incorpora la pràctica totalitat dels òrgans superiors i directius de la Conselleria de Justícia, Administració Pública, Reformes Democràtiques i Llibertats Públiques que tenen atribuïdes funcions tant en matèria de fundacions com d'atenció a les víctimes del delicte, inclosa aquesta secretaria autonòmica. Açò constitueix, d'acord amb el que preveu l'article 28 de la Llei de Règim Jurídic de les Administracions Públiques i del Procediment Administratiu Comú, motiu d'abstenció pel que fa a l'adopció, com a òrgan administratiu, en l'exercici de les funcions inherents al Registre de Fundacions de la Comunitat Valenciana, de les resolucions o altres actes administratius que hagen de dictar-se sobre la vida d'aquella, o d'altres sobre les quals concórrega idèntica causa.  
  
Per això, fent ús de les facultats que em confereixen els articles 63.1 i 68 de la Llei 5/1983, de 30 de desembre, del Consell, i atés que és pertinent la delegació de l'exercici de les competències del Registre de Fundacions de la Comunitat Valenciana que hagen d'exercir-se en allò que afecte a la Fundació de la Comunitat Valenciana per a l'Atenció a les Víctimes del Delicte o altres, respecte de les quals la persona titular d'aquesta Secretaria Autonòmica de Justícia, Administració Pública, Reformes Democràtiques i Llibertats Pública es veja sotmesa en causa d'abstenció, en la persona titular de la Direcció General de Funció Pública, resolc:  
  
Primer  
Delegar, en tot allò que concerneix a la Fundació de la Comunitat Valenciana per a l'Atenció a les Víctimes del Delicte o altres en què concórrega en causa d'abstenció la persona titular d'aquesta secretaria autonòmica amb competències en matèria de fundacions, les facultats a què es refereix el capítol VI del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, en la persona titular de la Direcció General de Funció Pública.  
  
Segon  
La present delegació no serà obstacle perquè puga avocar-se el coneixement i la resolució d'aquells assumptes que es considere procedent, i la podrà, així mateix, revocar en qualsevol moment, de conformitat amb el que estableix l'article 63.5 de la Llei 5/1983, de 30 de desembre, del Consell.  
  
Tercer  
Les resolucions que es dicten en virtut d'aquesta delegació no esgoten la via administrativa, de conformitat amb el que estableixen els articles 13.4, 107 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
  
  
Quart  
Sempre que es faça ús d'aquesta delegació, haurà de fer-se constar aquest aspecte en la resolució adoptada, conforme determinen l'article 63.6 de la Llei 5/1983, de 30 de desembre, del Consell, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.  
  
Quint  
La present resolució tindrà plens efectes des de l'endemà de la seua publicació en el Diari Oficial de la Comunitat Valenciana.  
  
València, 25 de setembre de 2015.- El secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.